**  OBEC NOVÁ VES NAD VÁHOM**

Obec Nová Ves nad Váhom na základe § 6 ods. 1 zákona č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

### **VŠEOBECNE ZÁVÄZNÉ NARIADENIE**

**č. 2/ 2024**

**ktorým sa mení a dopĺňa VZN č. 2/2023 o podmienkach určovania a vyberania miestnych daní a miestnom poplatku za komunálne odpady a drobné stavebné odpady**

**na území obce Nová Ves nad Váhom**

I. č a s ť

#### **ÚVODNÉ USTANOVENIA**

**Článok 1**

**1.** Obecné zastupiteľstvo v Novej Vsi nad Váhom podľa § 11 ods. 4 písm. d) zák. 369/1990 Zb. o obecnom zriadení v znení neskorších predpisov r o z h o d l o , že v nadväznosti na § 98 zákona č. 582/2004 Z.z. upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady na území obce Nová Ves nad Váhom

**2.** Obec Nová Ves nad Váhom na svojom území ukladá tieto miestne dane:

**a/ daň z nehnuteľností,**

**b/ daň za psa,**

**c/ daň za užívanie verejného priestranstva,**

**d/ daň za ubytovanie**

**e/ daň za predajné automaty,**

**f/ daň za nevýherné hracie prístroje,**

**3.** Obec Nová Ves nad Váhom na svojom území ukladá miestny poplatok za

a) komunálne odpady

b) drobné stavebné odpady.

 **4.** Zdaňovacím obdobím miestnych daní, a to dane z nehnuteľnosti, dane za psa, dane za predajné automaty, dane za nevýherné hracie prístroje je kalendárny rok.

**5.** Zdaňovacím obdobím miestneho poplatku je kalendárny rok.

 II. č a s ť

**Miestne dane**

 **Daň z nehnuteľností**

**Článok 2**

###### Daň z nehnuteľností zahŕňa:

**a/ daň z pozemkov,**

**b/ daň zo stavieb,**

**c/ daň z bytov a z nebytových priestorov v bytovom dome (ďalej len „daň z bytov“).**

**Článok 3**

#### **Daň z pozemkov**

**1.** Daňovníkom dane z pozemkov sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

**2.** Predmetom dane z pozemkov sú pozemky na území obce Nová Ves nad Váhom v členení podľa § 6 ods. 1 zákona o miestnych daniach :

**a/ orná pôda, chmeľnice, vinice, ovocné sady, trvalé trávne porasty**

**b/ záhrady**

**c/ zastavané plochy a nádvoria, ostatné plochy**

**d/ lesné pozemky, na ktorých sú hospodárske lesy, rybníky s chovom rýb a ostatné**

 **hospodárky využívané vodné plochy**

**e/ stavebné pozemky**

**3.** Predmetom dane z pozemkov nie sú pozemky uvedené v ust. § 6 ods. 2 zákona o miestnych daniach:

 a) časti zastavaných plôch a nádvorí, ktoré sú zastavané stavbami, ktoré sú predmetom dane zo stavieb alebo dane z bytov,

 b) pozemky alebo ich časti, na ktorých sú postavené pozemné komunikácie s výnimkou verejných účelových komunikácií

 c) pozemky alebo ich časti zastavané stavbami, ktoré nie sú predmetom dane zo stavieb podľa § 10 ods. 3 zákona o miestnych daniach.

 **4.** Spôsob výpočtu základu dane z pozemkov vyplýva z § 7 zákona o miestnych daniach. Výpočet sa musí vykonať vždy k l. januáru daného zdaňovacieho obdobia. Na zmeny, ktoré nastanú v priebehu zdaňovacieho obdobia správca dane prihliadať nebude, s výnimkou prípadov vyplývajúcich zo zákona o miestnych daniach.

**5.** Hodnota pozemkov na území obce Nová Ves nad Váhom v členení podľa ust. § 6 ods. 1 zákona o miestnych daniach je nasledovná :

a) orná pôda, chmeľnice, vinice, ovocné sady **0,5467 eur/ m2**

b) trvalé trávnaté porasty **0,1337 eur/ m2**

c) záhrady **1,32 eur/ m2**

d) lesné pozemky na ktorých sú hospodárske lesy **0,0788 eur/ m2**

e) rybníky s chovom rýb a ostatné hospodársky využívané vodné plochy **0,0788 eur/ m2**

f) zastavané plochy a nádvoria, ostatné plochy **1,32 eur/ m2**

g) stavebné pozemky **13,27 eur/ m2**

*(*h) ostatné plochy okrem stavebných pozemkov **1,32 eur/ m2**

**6.** V súlade s ust. § 8 ods. 2 zákona o miestnych daniach správca dane určuje ročnú sadzbu dane z pozemkov je pre jednotlivé druhy pozemkov nasledovne:

a) orná pôda, chmeľnice, vinice, ovocné sady 0,90 %,

b) trvalé trávne porasty 0,90 %,

c) záhrady 0,90 %,

d) lesné pozemky, na ktorých sú hospodárske lesy 0,90 %,

e) rybníky s chovom rýb a ostatné hospodársky

 využívané vodné plochy 0,90 %,

f) zastavané plochy a nádvoria , ostatné plochy ; 0,90 %,

g) stavebné pozemky 0,90 %,

**7.** Správca dane určuje v časti obce Nová Ves nad Váhom osobitnú ročnú sadzba dane z pozemkov pre uvedené druhy pozemkov / resp. pre jednotlivé parcely a katastrálne územia nasledovne:

a) orná pôda, chmeľnice, vinice, ovocné sady – parc. č. 5151 2,25 %,

b) trvalé trávne porasty v intraviláne 1,00 %

c) záhrady v extraviláne - záhradkárska osada „SADY“ 1,20 %

d/ Správca dane určuje obci Nová Ves nad Váhom osobitnú ročnú sadzbu dane z pozemkov

 pre všetky druhy pozemkov, na ktoré bolo vydané povolenie dobývania ložiska

 nevyhradeného nerastu 2,25 %

 V tomto prípade sa nepoužijú ročné sadzby dane uvedené v odseku 6.

**8.** Daň z pozemkov sa vypočíta ako súčin základu dane a ročnej sadzby dane z pozemkov.

 **Článok 4**

#### **Daň zo stavieb**

**1.** Daňovníkom dane zo stavieb sú osoby, ktoré sú uvedené v  § 9 zákona o miestnych daniach.

**2.** Predmetom dane zo stavieb sú stavby na území obce Nová Ves nad Váhom, ktoré majú jedno alebo viac nadzemných alebo podzemných podlaží alebo ich časti spojené so zemou pevným základom, na ktoré bolo vydané kolaudačné rozhodnutie a ak sa takéto rozhodnutie nevydalo, tie stavby alebo ich časti, ktoré sa skutočne užívajú. Ak bolo na stavbu vydané kolaudačné rozhodnutie, na daňovú povinnosť nemá vplyv skutočnosť, že sa stavba prestala užívať.

**3.** Predmetom dane zo stavieb sú stavby spojené so zemou pevným základom, ktoré majú vnútorný priestor vymedzený podlahou a stropnou konštrukciou,  jedná sa o nasledovné stavby:

a/ stavby na bývanie a drobné stavby, ktoré majú doplnkovú funkciu pre hlavnú stavbu.

b/ stavby na pôdohospodársku produkciu, skleníky, stavby pre vodné hospodárstvo, stavby

 využívané na skladovanie vlastnej pôdohospodárskej produkcie vrátane  stavieb na vlastnú

 administratívu

c/ stavby rekreačných a záhradkárskych chát a domčekov na individuálnu rekreáciu

d/ samostatne stojace garáže a stavby určené alebo používané na tieto účely postavené mimo

bytových domov

e/ priemyselné stavby a stavby slúžiace energetike, stavebníctvu ,stavby využívané na

 skladovanie vlastnej produkcie vrátane stavieb na vlastnú  administratívu

f/ stavby na ostatnú podnikateľskú a zárobkovú činnosť , skladovanie a administratívu súvisiacu

 s ostatným podnikaním a so zárobkovou činnosťou

g/ ostatné stavby neuvedené v písmenách a/ až f/

**4.** Predmetom dane zo stavieb nie sú stavby podľa § 10 ods. 3 zákona o miestnych daniach

**5.** Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby , pričom sa do zastavanej plochy nezapočítava prečnievajúca časť strešnej konštrukcie stavby.

**6.** Správca dane určuje v súlade s ust. § 12 ods. 2 zákona o miestnych daniach ročnú sadzbu

 dane zo stavieb v obci /v katastrálnom území / Nová Ves nad Váhom , za každý aj začatý m2

 zastavanej plochy nasledovne:

 **cena v €**

a/ stavby na bývanie a drobné stavby, ktoré majú doplnkovú

 funkciu pre hlavnú stavbu  **0,12 / m2**

b/ stavby na pôdohospodársku produkciu, skleníky, stavby pre vodné

 hospodárstvo, stavby využívané na skladovanie vlastnej

 poľnohospodárskej produkcie  **0,12 /m2**

c/ stavby rekreačných s záhradkárskych chát a domčekov na

 individuálnu rekreáciu  **0,60 /m2**

d/ samostatne stojace garáže samostatné stavby hromadných garáží

 a stavby určené alebo používané na tieto účely, postavené mimo

 bytových domov  **0,60/m2**

e/ priemyselné stavby, stavby slúžiace energetike, stavby slúžiace

 stavebníctvu, stavby využívané na skladovanie vlastnej produkcie

 vrátane stavieb na administratívu **1,20/m2**

f/ stavby na ostatnú podnikateľskú a zárobkovú činnosť

 skladovanie a administratívu **1,20 /m2**

g/ za ostatné stavby  **0,60 /m2**

**7.** Sadzba dane podľa odseku 5 tohto ustanovenia sa pri viacpodlažných stavbách zvyšuje

 **o  0,02 euro za každý aj začatý m2 zastavanej plochy za každé ďalšie nadzemné**

 **alebo podzemné podlažie.**

 **8.** Daň zo stavieb sa vypočítava podľa § 12a zákona o miestnych daniach

**Článok 5**

#### **Daň z bytov**

 **1.** Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

 **2.** Predmetom dane z bytov sú byty a nebytové priestory v bytovom dome na území obce Nová Ves nad Váhom, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby. Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely zákona o miestnych daniach považuje za nebytový priestor. (§ 14 zákona o miestnych daniach).

**3.**Základom dane z bytov je výmera podlahovej plochy bytu alebo nebytového priestoru v m2.

**4.** V súlade s § 16 ods. 2 určuje správca dane ročnú sadzbu dane z bytov v obci Nová Ves

 nad Váhom za každý aj začatý m2 podlahovej plochy bytu a nebytového priestoru,

 ročnú sadzbu dane nasledovne:

 a/ byty v bytovom dome **0,12 eur**

 b/ nebytové priestory v bytovom dome /garáže, pivnice/ **0,60 eur**

 **5.** Daň z bytov sa vypočíta ako súčin základu dane a ročnej sadzby dane.

**Článok 6**

**Spoločné ustanovenia pre daň z nehnuteľnosti**

**1.** V súlade s ust. § 17 ods. 2 zákona o miestnych daniach sa s ohľadom na miestne podmienky v obci správca dane **oslobodzuje od dane z pozemkov nasledujúce pozemky**:

a/ pozemky na ktorých sú cintoríny

b/ pozemky, ktoré z celospoločenského významu sa nemajú využívať na hospodársku činnosť, a

 to močiare, háje, vetrolamy, výmole a plochy krovinatej vegetácie.

**2.** V súlade s ust. § 17 ods. 3 zákona o miestnych daniach sa s ohľadom na miestne podmienky v obci správca dane **oslobodzuje od dane zo stavieb a od dane z bytov** nasledujúce stavby a byty:

a/ stavby užívané ako kultúrne zariadenia, pokiaľ neslúžia na podnikateľskú činnosť

b/ farské úradovne, oslobodenie sa nevzťahuje pre priestory využívané ako byt

**3.** Zákonom č. 582/2004 sa ruší oslobodenie novostavieb na dobu 15 rokov a oslobodenie na 5 rokov po nadobudnutí vlastníctva bytu. Oslobodenie v týchto prípadoch pokračuje iba u tých vlastníkov, ktorým bolo vydané rozhodnutie podľa zák. č. 317/1992 a jeho noviel o úľave na dni zo stavieb a bytov.

 **4.** Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.

**5.** Na vyrubenie dane z nehnuteľností je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia sa neprihliada, pokiaľ zákon o miestnych daniach neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.

**6.** Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2 zákona o miestnych daniach.), daňovníkom je každý spoluvlastník podľa výšky svojho spoluvlastníckeho podielu Ak sa všetci spoluvlastníci dohodnú daňovníkov dane zastupuje jeden z nich a ostatní spoluvlastníci sa daň ručia do výšky svojho podielu na dani Ak je pozemok, stavba, byt a nebytový priestor v bytovom dome v bezpodielovom spoluvlastníctve manželov, daňovníkom sú obaja manželia, ktorí ručia za daň spoločne a nerozdielne.

**Článok 7**

**Daň za psa**

**1.**Predmetom dane za psa je pes starší ako 6 mesiacov chovaný fyzickou osobou alebo právnickou osobou.

# **Predmetom dane za psa nie je pes chovaný na vedecké účely a výskumné účely; pes umiestnený v útulku zvierat; a pes so špeciálnym výcvikom, ktorého vlastní alebo používa občan s ťažkým zdravotným postihnutím. Skutočnosť, že ide o psa so špeciálnym výcvikom preukazuje občan osobitným potvrdením.**

#

**2.** Daňovníkom je fyzická osoba alebo právnická osoba, ktorá je vlastníkom psa, alebo držiteľom psa, ak sa nedá preukázať, kto psa vlastní.

 **3.** Základom dane je počet psov.

 **4.** V súlade s  § 25 zákona o miestnych daniach určuje správca dane sadzbu dane nasledovne:

 a) **5,- eur** za jedného psa a kalendárny rok. Takto určená sadzba dane platí za každého

 ďalšieho psa u toho istého daňovníka.

 **5.** Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona o miestnych daniach a zaniká posledným dňom mesiaca, v ktorom pes prestal byť predmetom dane.

 **6.** Písomné oznámenie sa doručuje na obecný úrad a musí obsahovať najmä označenie vlastníka (resp. držiteľa) psa menom, priezviskom a adresou trvalého pobytu, označenie psa, jeho vek, spôsob a dátum nadobudnutia, doklad na základe, ktorého je daňovník oslobodený od poplatku.

Pri prihlasovaní psa vypíše vlastník „Evidenčný list psa“ v súlade s ustanovením § 3 zákona č. 282/2002 Z.z., ktorým sa upravujú niektoré podmienky držania psov a VZN o niektorých podmienkach držania psov.

**Článok 8**

**Daň za užívanie verejného priestranstva**

**1.**Predmetom dane za užívanie verejného priestranstva je osobitné užívanie verejného priestranstva.

 **2.** Verejným priestranstvom na účely tohto VZN sú verejnosti prístupné pozemky vo vlastníctve obce Nová Ves nad Váhom, ktorými sa rozumejú nasledovné miesta:

 a/ miestne komunikácie v celej svojej dĺžke a v šírke od krajnice po krajnicu,

 b/ vybudovaný chodník, príp. aj upravená plocha pre chodenie obyvateľov na celom území

 obce, všetky neknihované parcely v intraviláne obce.

 c/ verejné zelené plochy a verejne spevnené plochy v intraviláne obce.

**3.** Osobitným užívaním verejného priestranstva sa podľa tohto VZN rozumie

 a/ umiestnenie zariadenia slúžiaceho na poskytovanie služieb,

 b/ umiestnenie stavebného zariadenia, predajného zariadenia, zariadenia cirkusu, zariadenia

 lunaparku a iných atrakcií,

 c/ umiestnenie skládky

 d/ trvalé parkovanie vozidla mimo stráženého parkoviska

**4.** Daňovníkom je fyzická osoba alebo právnická osoba, ktorá verejné priestranstvo užíva.

**5.** Základom dane za užívanie verejného priestranstva je výmera užívaného verejného priestranstva v m2.

**6.** Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

**7.** Sadzbu dane za užívanie verejného priestranstva je:

* **0,17 eur za umiestnenie skládky tuhých palív za každý aj neúplný m2 osobitne užívaného verejného priestranstva a za každý aj začatý deň.**
* **0,04 eur pri skládke stavebného materiálu na stavbu alebo opravu rodinného domu za každý aj neúplný m2 užívania VP a každý aj neúplný deň , a to po 7-dňoch od zloženia materiálu**
* **0,04 eur za trvalé parkovanie motorového vozidla za každý aj neúplný m2 užívaného VP**

 **a každý aj neúplný deň**

* **10.- eur za l m2 na rok za trvalé parkovanie motorového vozidla pri uzavretí nájomnej zmluvy**

**8.** Daňová povinnosť vzniká začatím osobitého užívania verejného priestranstva a zaniká ukončením užívania verejného priestranstva.

Daňovník je povinný osobne alebo písomne podať oznámenie o začatí užívania verejného priestranstva Obecnému úradu v Novej Vsi nad Váhom , a to pred začatím osobitného užívania verejného priestranstva, výnimočne v deň, v ktorom sa má realizovať užívanie verejného priestranstva.

Daňovník je tiež povinný ohlásiť do 3 dní každú skutočnosť, ktorá má alebo môže mať vplyv na výšku stanovenej, resp. zaplatenej dane. Daňovník je povinný oznámiť Obecnému úradu v Novej Vsi nad Váhom skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.

**9.** Miestnu daň obec vyrubí rozhodnutím, okrem sadzby za krátkodobé umiestnenie predajného zariadenia počas dňa na VP a splatnosť sa stanovuje nasledovne:

 a/ jednorázovo v hotovosti do pokladne Obce

 b/ pri dobe užívania verejného priestranstva najviac 15 dní pri ohlasovaní vzniku poplatkovej povinností na Obecnom úrade v Novej Vsi nad Váhom ,

 c/ pri dobe užívania verejného priestranstva dlhšie ako 15 dní mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade v Novej Vsi nad Váhom pri ohlásení vzniku daňovej povinnosti daňovníkom.

 **10.** Od dane za užívanie verejného priestranstva je, v súlade s ust. § 36 zákona o miestnych daniach, oslobodené:

a) užívanie verejného priestranstva cirkvami a náboženskými spoločnosťami na dobročinné účely.

*...*

**Článok 9**

**Daň za ubytovanie**

**1.** Predmetom dane za ubytovanie je odplatné prechodné ubytovanie fyzickej osoby

v  zariadení poskytujúcom služby prechodného ubytovania.

**2.** Daňovníkom je fyzická osoba, ktorá sa v zariadení odplatne prechodne ubytuje.

**3.** Základom dane je počet prenocovaní

**4.** Sadzbu dane určuje správca dane, v súlade s § 40 zákona o miestnych daniach vo výške

 **0,33 eur** na osobu a prenocovanie.

 **5.** Platiteľom dane je prevádzkovateľ zariadenia, ktorý odplatne prechodné ubytovanie poskytuje. O vybratej dani vedie prevádzkovateľ evidenciu v „knihe ubytovaných“. Kniha ubytovaných musí obsahovať: - meno a priezvisko ubytovaného

 - číslo občianskeho preukazu alebo cestovného pasu

 - trvalý pobyt

 - dátum príchodu a odchodu

 Daňová povinnosť vzniká dňom začatia poskytovania odplatného prechodného ubytovania.

Platiteľ dane je povinný písomne oznámiť vznik a zánik daňovej povinnosti obecnému úrade do 30 dní od vzniku alebo zániku daňovej povinnosti. prevádzkovateľ vyberá pri nástupe daňovníka do zariadenia v hotovosti .

Platiteľ dane je povinný vydať daňovníkovi /fyzická osoba, ktorá sa v zariadení ubytuje/ potvrdenie o zaplatení dane s predpísanými náležitosťami.

**6.** Prevádzkovateľ daň odvádza Obci Nová Ves nad Váhom nasledovným spôsobom:

 a/ do pokladne Obce

 b/ bankovým prevodom na účet Obce

 jedenkrát štvrťročne, a to do 10. dní po uplynutí štvrťroka.

**Článok 10**

**Daň za predajné automaty**

**1.** Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené v priestoroch prístupných verejnosti.

 Predmetom dane za predajné automaty nie sú automaty, ktoré vydávajú cestovné lístky verejnej dopravy.

**2.** Daňovníkom je fyzická osoba alebo právnická osoba, ktorá predajné automaty prevádzkuje.

**3.** Základom dane je počet predajných automatov.

**4.** Sadzba dane je 33,20 eur za jeden predajný automat a kalendárny rok.

**5.** Daňová povinnosť vzniká prvým dňom kalendárneho mesiaca nasledujúcom po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.

**6.** Na účely dane je daňovník povinný viesť evidenciu predajných automatov s uvedením:

- identifikačné údaje o predajnom automate napr. výrobné číslo

- miesto jeho umiestnenia (prevádzkovania)

- dátum začatia prevádzky automatu

 **7.** Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť. V ďalších zdaňovacích obdobiach je daň na zdaňovacie obdobie splatná bez vyrubenia do 31. januára tohto zdaňovacieho obdobia.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Novej Vsi nad Váhom. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu predajného automatu, miesto prevádzkovania . Písomné oznámenie pri zániku daňovej povinnosti obsahuje – identifikačné údaje daňovníka, identifikáciu predajného automatu, miesto doterajšieho prevádzkovania .

**8.** Daň obec vyberá prevodným príkazom na účet Obce alebo v hotovosti do pokladne Obce.

**Článok 11**

**Daň za nevýherné hracie prístroje**

**1.** Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).

**2.** Nevýherné hracie prístroje sú:

 a) elektronické prístroje na počítačové hry,

 b) mechanické prístroje, elektronické prístroje, automaty a iné zariadenia na zábavné hry.

**3.** Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

**4.** Základom dane je počet nevýherných hracích prístrojov.

**5.** Sadzba dane je 33,20 eur za jeden nevýherný hrací prístroj a kalendárny rok.

**6.** Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.

**7**.Na účely daňového konania pri dani z nevýherných hracích automatov je daňovník povinný viesť evidenciu obsahujúcu nasledujúce údaje o každom hracom prístroji:

a) výrobné číslo nevýherného hracieho prístroja,

b) miesto prevádzky ...

c) dátum začatia prevádzky automatu

 **8.** Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla do 31. januára tohto zdaňovacieho obdobia.

Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom na Obecný úrad v Novej Vsi nad Váhom. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.

**9.** Daň obec vyrubí rozhodnutím a vyrubená daň je splatná do 15 dní odo dňa nadobudnutia právoplatnosti platobného výmeru .V ďalších zdaňovacích obdobia je splatná bez vyrubenia do 31. januára príslušného roku.

 **Článok 12**

**Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje, čiastkové priznanie, opravné priznanie a dodatočné priznanie**

**1.** Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia, ak zákon o miestnych daniach neustanovujú inak. Daňovník nie je povinný podať priznanie k dani z nehnuteľností, ak je pozemok, stavba, byt alebo nebytový priestor v bytovom dome oslobodený od dane podľa § 17 ods. 1 písm. a) a b) zákona o miestnych daniach.

**2.** Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tej dani, ku ktorej vznikla daňová povinnosť najneskôr do 30 dní odo dňa vzniku tejto daňovej povinnosti.

**3.** Ak v priebehu zdaňovacieho obdobia daňovník nadobudne nehnuteľnosť vydražením, je povinný podať priznanie k dani z nehnuteľností do 30 dní od vzniku daňovej povinnosti.

**4.** Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje podľa ods. (1) – (3) tohto článku a stane sa vlastníkom, správcom, nájomcom alebo užívateľom ďalšej nehnuteľnosti alebo dôjde k zmene druhu alebo výmery pozemku, účelu využitia stavby, bytu alebo nebytového priestoru alebo mu zanikne vlastníctvo, správa, nájom alebo užívanie nehnuteľností, je povinný podať čiastkové priznanie k dani z nehnuteľností príslušnému správcovi dane v lehote podľa ods. (1) tohto článku.

**5.** Ak daňovník podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje podľa ods. (1)-(3) tohto článku a daňová povinnosť k dani za psa, k dani za predajné automaty a k dani za nevýherné hracie prístroje alebo niektorej z nich vznikne alebo zanikne v priebehu zdaňovacieho obdobia, je povinný podať čiastkové priznanie k tej dani, ku ktorej vznikne alebo zanikne daňová povinnosť príslušnému správcovi dane najneskôr do 30 dní odo dňa vzniku alebo zániku daňovej povinnosti.

**6.** Ak v priebehu zdaňovacieho obdobia daňovník nadobudne nehnuteľnosť vydražením a už podal priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje podľa ods. (1)-(3) tohto článku, je povinný podať čiastkové priznanie k dani z nehnuteľností do 30 dní odo dňa vzniku daňovej povinnosti príslušnému správcovi dane.

**7.** V čiastkovom priznaní je daňovník povinný uviesť len zmeny oproti dovtedy podanému priznaniu k dani z nehnuteľností, k dani za psa, k dani za predajné automaty a k dani za nevýherné hracie prístroje vrátane čiastkového priznania k týmto daniam alebo niektorej z nich.

**8.** Pred uplynutím lehoty na podanie priznania k dani z nehnuteľností, k dani za psa, k dani za predajné automaty a k dani za nevýherné hracie prístroje alebo niektorej z nich alebo čiastkového priznania k týmto daniam alebo niektorej z nich môže daňovník podať opravné priznanie. Na vyrubenie dane je rozhodujúce posledné podané opravné priznanie, pričom na podané priznanie alebo čiastkové priznanie alebo predchádzajúce opravné priznanie sa neprihliada.

**9**. Daňovník je povinný podať dodatočné priznanie, ak zistí, že v priznaní k dani z nehnuteľností, k dani za psa, k dani za predajné automaty a k dani za nevýherné hracie prístroje alebo niektorej z nich alebo v čiastkovom priznaní k týmto daniam alebo niektorej z nich neuviedol správne údaje na vyrubenie dane najneskôr do štyroch rokov od konca roka, v ktorom vznikla povinnosť podať priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje alebo niektorej z nich alebo čiastkové priznanie k týmto daniam alebo niektorej z nich.

**Článok 13**

**Vyrubenie dane z nehnuteľností, dane za psa, dane za predajné automaty a dane za nevýherné hracie prístroje**

**1.** Daň z nehnuteľností, daň za psa, daň za predajné automaty a daň za nevýherné hracie prístroje vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím, ak zákon o miestnych daniach neustanovuje inak. (§ 99e ods. 2-4, 6a7 zákona o miestnych daniach).

**2.** Pri dohode spoluvlastníkov správca dane vyrubí daň z nehnuteľností rozhodnutím zástupcovi, ktorý podal príslušné priznanie a pri bezpodielovom spoluvlastníctve manželov, tomu z manželov, ktorý podal príslušné priznanie.

**Článok 14**

**Splatnosť a platenie dane v splátkach**

**1.**Vyrubená daň z nehnuteľností, daň za psa, daň za predajné automaty a daň za nevýherné hracie prístroje sú splatné do 15 dní odo dňa nadobudnutia právoplatnosti rozhodnutia.

**2.** Správca dane určuje platenie vyrubenej dane z nehnuteľnosti :

 - ak ide o daňovníka prevádzkujúceho poľnohospodársku výrobu v dvoch splátkach

 a to 40 % do 31. mája a 60 % do 31. augusta bežného roka.

**III. č a s ť**

**Miestny poplatok**

**Článok 15**

**Miestny poplatok za komunálne odpady a drobné stavebné odpady**

**l.** Miestny poplatok za komunálne odpady a drobné stavebné odpady (ďalej len poplatok“)

sa platí za komunálne odpady, veľkoobjemové odpady, elektro odpady, zber textilu, drevo nábytok, drvenie drevného odpadu , biologicky rozložiteľný kuchynský odpad , ktoré vznikajú na území obce.

**2.** Ak ďalej nie je ustanovené inak, poplatok platí poplatník, ktorým je :

 a/ fyzická osoba, ktorá má v obci trvalý pobyt alebo prechodný pobyt, alebo ktorá je na území obci oprávnená užívať byt alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou,

 b/ právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie.

 c/ podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**3.** Ak má osoba podľa odseku 2 písm.a/ v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa ods. 2, písm.a/ v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého alebo prechodného pobytu.

**4.** Poplatok od poplatníka v ustanovenej výške pre obec vyberá a za poplatok ručí:

 a**/ vlastník nehnuteľnosti** , ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí, ak nedošlo k určeniu zástupcu, obec určí spomedzi vlastníkov alebo spoluvlastníkov zástupcu, ktorý poplatok pre obec vyberie.

 b/ **správca** , ak je vlastníkom nehnuteľnosti štát, VUC

**5.** Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.

Ak viacero poplatníkov, podľa ods. 2 písm. a/ žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Osoba, ktorá za iného plní povinnosti poplatníka, je povinná zmeny oznámiť obci.

**6.** Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia. Poplatková povinnosť zaniká dňom, ktorým zanikne skutočnosť zakladajúca vznik poplatkovej povinnosti .

 **7.** Množstvo smetných nádob pre FO je stanovený nasledovne:

 - do počtu 4 platiacich občanov 1 smetnú nádobu

 - od počtu 5 – 8 platiacich občanov 2 smetné nádoby

**Článok 16**

**Sadzba poplatku**

**1.** Obec Nová Ves nad Váhom zavádza množstvový zber drobného stavebného odpadu bez obsahu škodlivín pre fyzickú osobu, ktorá má v obci trvalý pobyt, alebo prechodný pobyt, alebo ktorá je na území obce oprávnená užívať, alebo užíva byt, nebytový priestor, pozemnú stavbu alebo jej časť alebo objekt, ktorý nie je stavbou, alebo záhradu, trvalý trávnatý porast na iný účel ako na podnikanie. Sadzba poplatku za drobný stavebný odpad bez obsahu škodlivín  **0,085 € / 1 kg**

**2.** V obci Nová Ves nad Váhom nie je zavedený množstevný zber a určuje nasledovné sadzby miestneho poplatku za komunálne odpady a drobné stavebné odpady na osobu a kalendárny deň:

a.) fyzická osoba, ktorá má v obci trvalý alebo prechodný pobyt, ktorá užíva alebo je oprávnená užívať nehnuteľnosť v k.ú. Nová Ves nad Váhom je sadzba na osobu a deň **0,1041 € t.j. 38,- € /rok**

b.) fyzická osoba, ktorá nemá v obci trvalý ani prechodný pobyt a má v obci vo vlastníctve rodinný dom

 alebo byt, je sadzba na deň **0,1589 € t.j. 58,- € /rok**

**3.** Sadzby miestneho poplatku za komunálne odpady pre podnikateľov v obci:
**a.)** podnikateľ, ktorý nehnuteľnosť nachádzajúcu sa na území obce Nová Ves nad Váhom užíva

 na účel podnikania : sadzba za 1 vývoz ......................S = 3,030 €

 počet vývozov za rok .................V = 26

 počet smetných nádob 120L....... P = 1

 Vzorec na výpočet výšky poplatku na rok : S x V x P = poplatok za rok **79,- € / rok**

**b)** právnická osoba, ktorá je oprávnená užívať alebo užíva nehnuteľnosť nachádzajúcu sa na území obce

 na iný účel ako podnikanie : sadzba za 1 vývoz ......................S = 3,03 €

 počet vývozov za rok .................V = 26

 počet smetných nádob 120L....... P = 1

 Vzorec na výpočet výšky poplatku na rok : S x V x P = poplatok za rok **79,- € / rok**

**4.** Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade ak došlo k zmene už ohlásených údajov, ohlásiť obci

a/ svoje meno, priezvisko, dátum narodenia, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 3 písm. a) alebo písm. b) tohto ustanovenia názov alebo obchodné meno, sídlo alebo miesto podnikania, identifikačné číslo (IČO),

b/ identifikačné údaje iných osôb, ak za ne plní povinnosti poplatníka podľa § 77 ods. 7 zákona o miestnych daniach,

c/ údaje rozhodujúce na určenie poplatku podľa § 79 zákona o miestnych daniach , spolu s ohlásením predloží aj doklady potvrdzujúce uvádzané údaje; ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie poplatku.

**5.** Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**6.** Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

**7.** Obec poplatok zníži alebo odpustí za obdobie, za ktoré poplatník obci preukáže, že na základe čestného prehlásenia sa v určenom období nezdržiaval dlhodobo ( viac ako 90 dní )v zdaňovacom období alebo nezdržiaval na území obcez dôvodu napr.

* zdržiava alebo zdržiaval sa v zahraničí počas celého roka
* preukáže, že platí za odpad v mieste, kde sa dlhodobo zdržuje a preukáže dokladom o zaplatení.

**8**. Poplatok sa určuje na obdobie kalendárneho roka

**9.** Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti. Podmienky na vrátenie poplatku alebo jeho pomernej časti: odsťahovanie, úmrtie .

 **Článok 17**

**Určenie poplatku**

**1.** Obec Nová Ves nad Váhom určuje poplatok pre poplatníkov podľa čl. 16. ods. 1. ako súčin sadzby poplatku a hmotnosť drobného stavebného odpadu bez obsahu škodlivín pre fyzickú osobu, ktorá má v obci trvalý pobyt, alebo prechodný pobyt, alebo ktorá je na území obce oprávnená užívať, alebo užíva byt, nebytový priestor, pozemnú stavbu alebo jej časť alebo objekt, ktorý nie je stavbou, alebo záhradu, trvalý trávnatý porast na iný účel ako na podnikanie.

Sadzba = S

Hmotnosť drobného stavebného odpadu bez obsahu škodlivín = kg

Vzorec na vypočítanie výšky poplatku***:* S x kg = poplatok priamo úmerný množstvu týchto odpadov vyprodukovaných pôvodcom odpadu.**

**2.** Obec Nová Ves nad Váhom určuje poplatok pre poplatníkov podľa čl. 16. ods. 2a), b) ako súčin sadzby poplatku a počtu kalendárnych dni v roku , počas ktorých má alebo bude mať poplatník v obci trvalý alebo prechodný pobyt, alebo počas ktorých nehnuteľnosť užíva alebo je oprávnený užívať.

 Sadzba = S

 Počet kalendárnych dní = R

 Vzorec na vypočítanie výšky poplatku na rok**: S x R = poplatok na osobu na rok**

**3.** Obec Nová Ves nad Váhom určuje poplatok pre poplatníkov podľa čl. 16 ods. 3 písm. a),b) ako

**súčin sadzby poplatku, počtu vývozov za rok a počtu smetných nádob**.

Sadzba = S

Počet vývozov za rok = V

Počet 120L smetných nádob = P

Vzorec na vypočítanie výšky poplatku na rok: **S x V x P = poplatok na rok**

**IV. časť**

**Článok 18**

 **Spoločné a záverečné ustanovenia**

1. Správu miestnych daní a miestneho poplatku vykonáva obec Nová Ves nad Váhom, prostredníctvom starostu obce a poverenou pracovníčkou obce Nová Ves nad Váhom

 **2.** Pokiaľ toto všeobecne záväzne nariadenie neobsahuje osobitnú právnu úpravu daní, poplatkov a konania, platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákon č. 563/2009 Z. z. . o správe daní (daňový poriadok) a o zmene a doplnení niektorých zákonov v znení neskorších predpisov.

**3.** Dňom účinnosti tohto VZN sa ruší :

- Všeobecne záväzné nariadenie obce Nová Ves nad Váhom č. 2/2023

 zo dňa 14.12.2023 o podmienkach určovania a vyberania miestnych daní a miestnom poplatku za komunálne odpady a drobné stavebné odpady na území obce Nová Ves nad Váhom.

**4.** Zmeny a doplnky tohto všeobecne záväzného nariadenia schvaľuje Obecné zastupiteľstvo v Novej Vsi nad Váhom.

**5.** Toto všeobecne záväzné nariadenie bolo schválené Obecným zastupiteľstvom Nová Ves nad Váhom dňa 12.12.2024 uznesením č.33/2024 a nadobúda účinnosť dňom 01.01.2025

V Novej vsi nad Váhom, 25.11.2024

 **Igor Jambor**

 **starosta obce**

Návrh VZN vyvesený : 26.11.2024

Návrh VZN zvesený : 12.12.2024